Constituït el primer Consell de la Memòria democràtica de Gandia
28 novembre 2024

## Constituït el primer Consell de la Memòria democràtica de Gandia28 novembre 2024Última actualització: 28 novembre 2024

![](../gestion/img/42a45a69f496f386ff358ecb1c9a8d7700cf746a808a5c72edeb4d23b20e10b5.jpg)  
  

El Saló Laval de l’Ajuntament de Gandia va acollir ahir un reunió històrica, la de la constitució del Primer Consell de la Memòria Democràtica. Es tracta d’un òrgan col·legiat consultiu i de participació del moviment memorialista de Gandia i la Safor.

_«Naix a__mb el_ _compromís ineludible_ _de treballar per la recuperació i identificació dels majors cossos possibles de persones represaliades, afusellades pel franquisme al cementeri de Gandia. Treballarem en_ _la recuperació de la memòria democràtica de les víctimes de_ _la dictadura,_ _per dignitat i justícia amb moltíssimes famílies que encara busquen enterrar els seus morts»_, ha explicat la presidenta del consell, la primera tinenta d’alcaldia i regidora de Memòria Democràtica, **Alícia Izquierdo**.

Ocuparà la vicepresidència la presidenta de l’Associació de Familiars de Víctimes del Franquisme, **Núria Martín**, proposta que va ser aprovada per unanimitat.

Hi són representats com a vocals del consell, els grups municipals; les associacions vinculades amb la memòria històrica (Associació de Familiars de Víctimes del Franquisme, Associació Republicana de la Safor i el CEIC Alfons el Vell); l’Arxiu Històric Municipal; l’Arqueòleg Municipal i les universitats amb seu a Gandia (UV i UPV). Tot i que es poden incorporar altres associacions vinculades, si ho demanen i així ho aprova el consell.

Pel que fa als assumptes més destacats tractats en aquesta primera reunió, la presidència va informar l’adjudicació de contracte de treballs de laboratori i identificació dels 27 cossos exhumats, dels 67 que es té constància que podrien continuar en fosses al Cementeri municipal de Gandia. El contracte va ser adjudicat a l’Associació ArqueoAntro (els mateixos que han dut les campanyes d’excavació). Ha estat possible gràcies a una subvenció de la Diputació de València.

_«Cal agrair la participació telemàtica de l’arqueòleg_ _**Miguel Mezquida**__, d’ArqueoAntro, que són també els que han dut les campanyes d’excavació, qui ens ha contat a grans trets quina serà la metodologia de treball i quines són les previsions. També pel que fa a les futures intervencions a les fosses del Cementeri Municipal de Gandia. Nosaltres, des de l’Ajuntament, ja tenim relacionats els nínxols afectats per la quarta campanya_ _d’excavació, que volem iniciar_ _com_ _més prompte possible,_ _i la seua situac__ió_ _administrativa»_, ha informat Alícia Izquierdo.

Finalment es va aprovar també la petició de Declaració com a Lloc de Memòria Democràtica de les fosses del Cementeri de Gandia, tal i com recullen tant la llei estatal, com la valenciana (Llocs de la Concòrdia). _«Som conscients que és complicat, perquè fins ara entre els llocs declarats, no hi ha cap cementeri; sí hi ha «tàpies» o «murs» de cementeri a Paterna, l’Almudena de Madrid, ... Però plantegem aquesta possibilitat, perquè considerem que el cementeri de Gandia és un espai on es desenvoluparen fets de singular rellevància vinculats a la memòria democràtica»_, ha conclòs la primera tinenta d’alcaldia.

[Twittear](https://twitter.com/share)